techiaith/cofnodycynulliad_en-cy huggingface dataset:
English: I don't see the two as being in conflict. It is right to say that we have been very successful in attracting foreign direct investment and many, many thousands of people in Wales are employed by companies outside Wales. That is not something that we should apologise for - it's a mark of our success. He is right to say that, certainly, the experience that I had at the start of the last decade was that economic policy was geared, because of the WDA, almost entirely towards attracting very large investments at the cost of not supporting SMEs. We can't afford to do that anymore, because we want to make sure that SMEs are able to grow in the future. At that time, our universities didn't work with SMEs; they didn't see themselves as economic generators, they didn't see themselves as having to produce start-up businesses based around their own research. That's all changed. Our universities are very much on board now, and we have worked with organisations like the FSB. We're interested in what the FSB have to say in terms of what we can do to support businesses in the future, but we have to understand that all countries - well, all open countries - rely on foreign direct investment. They create many thousands of jobs in Wales. It isn't the be-all and end-all, we understand that. Getting a balance is absolutely crucial, and that's exactly what the economic action plan will do.
Welsh: Nid wyf yn gweld bod y ddau'n gwrthdaro. Mae'n iawn dweud ein bod ni wedi bod yn llwyddiannus iawn o ran denu buddsoddiad tramor uniongyrchol a chyflogir miloedd lawer o bobl yng Nghymru gan gwmnïau o'r tu allan i Gymru. Nid yw hynny'n rhywbeth y dylem ni ymddiheuro amdano - mae'n arwydd o'n llwyddiant. Yn sicr, mae'n iawn yn dweud mai'r profiad a gefais ar ddechrau'r degawd diwethaf oedd bod polisi economaidd wedi'i gyfeirio, oherwydd y WDA, bron yn gyfan gwbl tuag at ddenu buddsoddiadau mawr iawn ar draul peidio â chefnogi BBaChau. Ni allwn fforddio gwneud hynny mwyach, gan ein bod ni eisiau sicrhau bod BBaChau yn gallu tyfu yn y dyfodol. Bryd hynny, nid oedd ein prifysgolion yn gweithio gyda BBaChau; nid oedden nhw'n gweld eu hunain fel cynhyrchwyr economaidd, nid oedden nhw'n gweld bod yn rhaid iddyn nhw greu busnesau newydd yn seiliedig ar eu hymchwil eu hunain. Mae hynny i gyd wedi newid. Mae ein prifysgolion yn sicr yn gefnogol erbyn hyn, ac rydym ni wedi gweithio gyda sefydliadau fel yr FSB. Mae gennym ni ddiddordeb yn yr hyn sydd gan yr FSB i'w ddweud o ran yr hyn y gallwn ei wneud i gefnogi busnesau yn y dyfodol, ond mae'n rhaid i ni ddeall bod pob gwlad - wel, pob gwlad agored - yn dibynnu ar fuddsoddiad tramor uniongyrchol. Maen nhw'n creu miloedd lawer o swyddi yng Nghymru. Nid yw hynny'n bopeth, rydym ni'n deall hynny. Mae cael cydbwysedd yn hollbwysig, a dyna'n union y bydd y cynllun gweithredu economaidd yn ei wneud.
English: Yes. The advanced manufacturing sector is vital to a growing and prosperous Welsh economy. I have a touch of the Theresa May lurgy this afternoon, I see. There's nothing behind me that'll fall off though, I trust. [Laughter.] The sector is typified by highly skilled, highly paid jobs and above average productivity, and we continue to support companies in the sector in Wales to sustain their current operations and exploit growth opportunities.
Welsh: Gwnaf. Mae'r sector gweithgynhyrchu uwch yn hanfodol i economi Cymru sy'n tyfu ac yn ffynnu. Mae gen i ychydig o salwch Theresa May y prynhawn yma, rwy'n gweld. Rwy'n cymryd nad oes dim y tu ôl i mi a fydd yn cwympo er hynny. [Chwerthin.] Mae swyddi hynod fedrus a chyflogau uchel a chynhyrchiant uwch na'r cyfartaledd yn nodweddiadol o'r sector, ac rydym ni'n parhau i gefnogi cwmnïau yn y sector yng Nghymru i gynnal eu gweithrediadau cyfredol ac i fanteisio ar gyfleoedd twf.
English: Can I thank the First Minister for that response? I agree entirely that promoting advanced manufacturing is going to be incredibly important to the Welsh economy, and areas such as robotics and graphene can help grow the Welsh economy. Does the First Minister agree that there needs to be a further clarification of the definition of advanced manufacturing by the Welsh Government, to exclude things like 1970s technology for colour coating steel from being considered advanced manufacturing, despite the fact that both Bryngwyn and Tafarnaubach had closed previously?
Welsh: A gaf i ddiolch i'r Prif Weinidog am yr ymateb yna? Rwy'n cytuno'n llwyr bod hyrwyddo gweithgynhyrchu uwch yn mynd i fod yn hynod bwysig i economi Cymru, a gall meysydd fel roboteg a graphene helpu i dyfu economi Cymru. A yw'r Prif Weinidog yn cytuno bod angen eglurhad pellach o'r diffiniad o weithgynhyrchu uwch gan Lywodraeth Cymru, i eithrio pethau fel technoleg y 1970au ar gyfer cotio dur â lliw rhag cael eu hystyried yn weithgynhyrchu uwch, er gwaethaf y ffaith fod Bryngwyn a Tafarnaubach wedi cau yn flaenorol?
English: Well, colour coating steel is advanced manufacturing. If you look at Shotton, for example, it's highly technical. Photovoltaic cells are involved in the production there. It's not an easy definition to make, but from our perspective, we know the sector is defined by a range of standard industrial classification codes published by the Office for National Statistics. Those codes were agreed by the private-sector-led industry panel, which was established to advise both Ministers and officials, and the treatment and coating of metals, including colouring, is an activity included in the range of SIC codes that defines our advanced materials and manufacturing sector. So, it's a definition that is based on consultation with industry according to a set series of codes.
Welsh: Wel, mae cotio dur â lliw yn weithgynhyrchu uwch. Os edrychwch chi ar Shotton, er enghraifft, mae'n hynod dechnegol. Mae celloedd ffotofoltäig yn rhan o'r cynhyrchu yno. Nid yw'n ddiffiniad hawdd ei wneud, ond o'n safbwynt ni, rydym ni'n gwybod bod y sector wedi ei ddiffinio gan amrywiaeth o godau dosbarthu diwydiannol safonol a gyhoeddir gan y Swyddfa Ystadegau Gwladol. Cytunwyd ar y codau hynny gan banel diwydiant dan arweiniad y sector preifat, a sefydlwyd i gynghori Gweinidogion a swyddogion, ac mae trin a chotio metelau, gan gynnwys lliwio, yn weithgaredd sydd wedi ei gynnwys yn yr ystod o godau SIC sy'n diffinio ein sector deunyddiau a gweithgynhyrchu uwch. Felly, mae'n ddiffiniad sy'n seiliedig ar ymgynghori â diwydiant yn unol â chyfres sefydlog o godau.
English: First Minister, the Welsh Government are currently encouraging manufacturing businesses in Wales to explore opportunities to export to Iran. Now, when I met with a manufacturing business yesterday, they told me it's impossible to get paid from Iranian banks because Iran remains locked out of the global financial system. Given that your Government is encouraging Welsh businesses to export to Iran, which I welcome, can you provide some advice to manufacturers as to how Welsh Government can support them in order for them to be paid from Iranian banks and businesses?
Welsh: Prif Weinidog, mae Llywodraeth Cymru wrthi'n annog busnesau gweithgynhyrchu yng Nghymru i archwilio cyfleoedd i allforio i Iran. Nawr, pan gyfarfûm â busnes gweithgynhyrchu ddoe, dywedasant wrthyf ei bod hi'n amhosibl cael eich talu gan fanciau Iran gan fod Iran yn dal i fod wedi ei chloi allan o'r system ariannol fyd-eang. O gofio bod eich Llywodraeth yn annog busnesau Cymru i allforio i Iran, ac rwyf i'n croesawu hynny, a allwch chi roi rhywfaint o gyngor i weithgynhyrchwyr ynghylch sut y gall Llywodraeth Cymru eu cynorthwyo fel y gallant gael eu talu gan fanciau a busnesau Iran?
English: Well, the role of ensuring support for exporters when they seek to export to markets where payment is not always available is done, of course, by Atradius across the road. That is their role - formerly Nederlandsche Credietverzekering Maatschappij, formerly, of course, the Export Credit Guarantee Department. So, in terms of indemnifying exporters, that is not something that we would look to do. But, of course, we are looking to see what opportunities exist in Iran. It's been open as a market for the first time in many, many years, and potentially a very large market, both for exports and for imports. So, we're very much aware of the situation there. We very much are working towards putting together a package of support for businesses who want to visit Iran, who want to look at the market in Iran, but it would stop short of indemnifying businesses, because that, of course, is a role for another organisation.
Welsh: Wel, Atradius ar draws y ffordd, wrth gwrs, sy'n cyflawni'r swyddogaeth o sicrhau cymorth i allforwyr pan fyddan nhw'n ceisio allforio i farchnadoedd lle nad yw taliad ar gael bob amser. Dyna yw eu swyddogaeth - Nederlandsche Credietverzekering Maatschappij, gynt, a'r Adran Gwarant Credyd Allforio gynt, wrth gwrs. Felly, o ran indemnio allforwyr, nid yw hynny'n rhywbeth y byddem ni'n bwriadu ei wneud. Ond, wrth gwrs, rydym ni'n edrych i weld pa gyfleoedd sy'n bodoli yn Iran. Mae wedi bod yn agored fel marchnad am y tro cyntaf ers blynyddoedd lawer iawn, ac mae o bosibl yn farchnad fawr iawn, ar gyfer allforion ac ar gyfer mewnforion. Felly, rydym ni'n ymwybodol iawn o'r sefyllfa yno. Rydym ni'n gweithio'n bendant tuag at greu pecyn cymorth i fusnesau sydd eisiau ymweld ag Iran, sydd eisiau edrych ar y farchnad yn Iran, ond ni fyddai'n mynd mor bell ag indemnio busnesau, gan fod honno, wrth gwrs, yn swyddogaeth i sefydliad arall.
English: Is the First Minister aware that Wales is responsible for producing most industrial graphene in the world? We've been in the carbon business before in Wales, of course, but it is good to see that we are in the vanguard with this industrial revolution. Two companies from Ammanford are responsible, by the way. Would it be possible for us to meet with officials in the department for the economy so that we can make the most of this golden opportunity for the Welsh economy?
Welsh: A ydy'r Prif Weinidog yn ymwybodol bod Cymru yn gyfrifol am gynhyrchu y rhan fwyaf o 'graphene' diwydiannol yn y byd? Rydym ni wedi bod yn y busnes carbon o'r blaen yng Nghymru, wrth gwrs, ond mae'n dda gweld ein bod ni ar flaen y gad gyda'r chwyldro diwydiannol yma. Dau gwmni o Rydaman, gyda llaw, sydd yn gyfrifol am hyn. A fyddai'n bosib inni gael cyfarfod gyda swyddogion adran yr economi fel ein bod ni'n gallu gwneud y gorau o'r cyfle euraid hwn i economi Cymru?
English: Yes, of course. Perfectly right. We wish to work with manufacturers and producers, and when they produce something that is world leading, then of course we would love to meet with them.
Welsh: Perffaith iawn. Rŷm ni'n moyn, wrth gwrs, gweithio gyda chynhyrchwyr ac, wrth gwrs, lle maen nhw'n cynhyrchu rhywbeth sydd gyda'r gorau yn y byd neu'n arwain y byd, rŷm ni eisiau cwrdd â nhw, felly'r ateb syml i hwnnw yw, 'wrth gwrs.'
English: We are making a significant investment in all housing tenures, which is reflected in our 20,000 affordable homes target. We're providing additional support for social housing and financing to get small companies building again, as well as new schemes to make home ownership more accessible and support for innovation.
Welsh: Rydym ni'n buddsoddi'n sylweddol ym mhob deiliadaeth tai, a adlewyrchir yn ein targed o 20,000 o gartrefi fforddiadwy. Rydym ni'n darparu cymorth ychwanegol ar gyfer tai cymdeithasol a chyllido i gael cwmnïau bach i adeiladu eto, yn ogystal â chynlluniau newydd i wneud perchnogaeth cartref yn haws a chymorth ar gyfer arloesi.
English: I thank him for that answer. Yesterday, I joined the Minister for skills at Hale Construction in Neath in my constituency to discuss modular housing. There's a growing interest in off-site construction in meeting housing need in Wales. It brings sustainability benefits, with energy efficiency, and speed of construction. There's also interest from overseas companies in particular in importing components for construction in the UK. If the sector were to be dominated by that, that would cover the cost of sustainability and, indeed, the cost of the opportunity to create jobs in Wales for this emerging sector. There are policy challenges for the growth of the sector, including planning, the supply chain, finance and support for SMEs, which make up the current majority of the sector in terms of manufacturing. Will the First Minister commit to reviewing and addressing the policy obstacles to the growth of the sector, which if we don't build in Wales, others will?
Welsh: Diolchaf iddo am yr ateb yna. Ddoe, ymunais â'r Gweinidog dros sgiliau yn Hale Construction yng Nghastell-nedd yn fy etholaeth i i drafod tai modiwlaidd. Ceir diddordeb cynyddol mewn adeiladu oddi ar y safle i ddiwallu anghenion tai yng Nghymru. Mae'n dod â manteision cynaliadwyedd, gydag effeithlonrwydd ynni, a chyflymder adeiladu. Ceir diddordeb hefyd gan gwmnïau tramor yn enwedig mewn mewnforio cydrannau ar gyfer adeiladu yn y DU. Pe byddai'r sector yn cael ei ddominyddu gan hynny, byddai hynny'n cwmpasu cost cynaliadwyedd ac, yn wir, cost y cyfle i greu swyddi yng Nghymru ar gyfer y sector newydd hwn. Ceir heriau polisi i dwf y sector, gan gynnwys cynllunio, y gadwyn gyflenwi, cyllid a chymorth i BBaChau, sy'n ffurfio mwyafrif cyfredol y sector o ran gweithgynhyrchu. A wnaiff y Prif Weinidog ymrwymo i adolygu a mynd i'r afael â'r rhwystrau polisi i dwf y sector, os na fyddwn yn ei adeiladu yng Nghymru, y bydd eraill yn ei wneud?
English: Well, I'm delighted that 35 schemes have applied for support from the first round of the innovative housing programme. They have been assessed by an independent panel, and we will be announcing the ones that we will be supporting before the end of this month.
Welsh: Wel, rwyf wrth fy modd bod 35 o gynlluniau wedi gwneud cais am gymorth o rownd gyntaf y rhaglen dai arloesol. Maen nhw wedi eu hasesu gan banel annibynnol, a byddwn yn cyhoeddi'r rhai y byddwn yn eu cynorthwyo cyn diwedd y mis hwn.
English: First Minister, earlier this year I raised the work of Hafan Las, a local group in Pembrokeshire that promotes cohousing, in a question session. Proposals such as this will provide efficient and affordable housing for local people, with a third of the residents over 50 in order to bridge the gap between generations. In your response in May, you said that this was something that you and your officials would be interested in. Given your previous comments, could you give us an update on how the Welsh Government is supporting projects such as this in west Wales?
Welsh: Brif Weinidog, yn gynharach eleni, fe godais i waith Hafan Las, grŵp lleol yn sir Benfro sydd yn hybu cymunedau cyd-dai, gyda chi mewn sesiwn o gwestiynau. Byddai cynlluniau fel hyn yn golygu tai effeithlon fforddiadwy i bobl leol gydag o leiaf traean o'r trigolion dros 50 oed er mwyn hybu pontio'r cenedlaethau. Yn eich ymateb nôl ym mis Mai, dywedoch chi fod hyn yn rhywbeth y byddech chi a'ch swyddogion â diddordeb ynddo. Felly, yn sgil eich sylwadau blaenorol, a allech chi roi'r wybodaeth ddiweddaraf am sut mae Llywodraeth Cymru yn cefnogi projectau fel hyn yng ngorllewin Cymru?
English: First Minister, yesterday, I was pleased to be able to go out and be a 'The Big Issue' vendor, alongside Cabinet Secretary Carl Sargeant, taking part in that process as a way of seeing how people who are, potentially, in between housing, who are struggling with many things in their lives, are using 'The Big Issue' to sell and not to beg. What I found was it was quite revealing as to how invisible I felt, quite frankly, to many people who were just going about their daily lives and didn't really realise that selling 'The Big Issue' was part of a social enterprise and it was going to aid and help them to get out of the situation that they were in. So, I'm wondering if we could encourage, and you could encourage, people to actually buy 'The Big Issue' and if you could tell us how you are helping people in those situations into jobs, so that they feel empowered to live their everyday lives in a successful way.
Welsh: Prif Weinidog, ddoe, roeddwn yn falch o allu mynd allan a bod yn werthwr 'The Big Issue', ochr yn ochr ag Ysgrifennydd y Cabinet, Carl Sargeant, gan gymryd rhan yn y broses honno fel ffordd o weld sut mae pobl sydd, o bosib, rhwng tai, sy'n cael trafferth gyda llawer o bethau yn eu bywydau, yn defnyddio 'The Big Issue' i'w werthu a pheidio â chardota. Yr hyn a ddarganfyddais oedd ei bod yn gryn agoriad llygaid o ran pa mor anweledig roeddwn i'n teimlo, a bod yn blaen, i lawer o bobl a oedd yn byw eu bywydau beunyddiol ac nad oeddent wir yn sylweddoli bod gwerthu 'The Big Issue' yn rhan o fenter gymdeithasol a'i fod yn mynd i'w cynorthwyo a'u helpu i gael allan o'r sefyllfa yr oedden nhw ynddi. Felly, roeddwn i'n meddwl tybed a allem ni annog, ac a allech chi annog, pobl i brynu 'The Big Issue' ac a allech chi ddweud wrthym sut yr ydych chi'n helpu pobl yn y sefyllfaoedd hynny i mewn i swyddi, fel eu bod yn teimlo eu bod wedi eu grymuso i fyw eu bywydau beunyddiol mewn ffordd lwyddiannus.
English: I'd be more than happy to work with 'The Big Issue' in order to promote it. I know, as a group, we do advertise and pay for that in 'The Big Issue', as I'm sure other groups do as well. I'd certainly be interested in helping a campaign to encourage people to buy 'The Big Issue'. When it comes to the actual vendors, their circumstances tend to be very, very different, so, for them, what's needed is a tailored package to help them. But the very fact, of course, that they are selling 'The Big Issue' rather than begging is a sign that they want to get onto the ladder of improving their lives and putting more money in their pockets so they can live more comfortably. It would be useful to work with 'The Big Issue' in order to understand what more could be done to help those people.
Welsh: Byddwn yn fwy na pharod i weithio gyda 'The Big Issue' er mwyn ei hyrwyddo. Gwn, fel grŵp, ein bod ni'n hysbysebu ac yn talu am hynny yn 'The Big Issue', fel yr wyf yn siŵr y mae grwpiau eraill yn ei wneud hefyd. Yn sicr, byddai gen i ddiddordeb mewn helpu ymgyrch i annog pobl i brynu 'The Big Issue'. O ran y gwerthwyr eu hunain, mae eu hamgylchiadau'n tueddu i fod yn wahanol dros ben, ac felly, iddyn nhw, yr hyn sydd ei angen yw pecyn wedi'i deilwra i'w helpu. Ond mae'r union ffaith, wrth gwrs, eu bod nhw'n gwerthu 'The Big Issue' yn hytrach na chardota yn arwydd eu bod nhw eisiau dringo'r ysgol i wella eu bywydau a rhoi mwy o arian yn eu pocedi fel y gallant fwy'n fwy cyfforddus. Byddai'n ddefnyddiol gweithio gyda 'The Big Issue' er mwyn deall beth arall y gellid ei wneud i helpu'r bobl hynny.
English: Could I invite the First Minister to perhaps expand a little bit on the answer he just gave to Paul there on the Pembrokeshire example? Because there has been support over a number of years now for the community land trust model within Wales, and there have been many very good, but relatively small-scale, examples, particularly in rural communities, but now within towns as well. But if you look at, for example, the Burlington community land trust model in Vermont - I believe a certain gentleman called Bernie Sanders had something to do with the establishment of it in 1983 - it now has within that community land trust over 2,000 properties and protection of open spaces, as well, that go with it. It's a not-for-profit model, it has ownership by local people and it's providing affordable purchase homes, not just to rent, and they share the assets when they are released, but it dampens down the rise. Now, I just wonder whether, with local authorities, with the regional consortiums we have, with the city deals and so on, does he - ? Would he venture to think that there is scope here for some creative thinking, in the large affordable housing plans that we have, on how community land trusts can actually fill some of that gap?
Welsh: A gaf i wahodd y Prif Weinidog i ymhelaethu ychydig efallai ar yr ateb a roddodd i Paul yn y fan yna ynghylch yr enghraifft Sir Benfro? Oherwydd bu cefnogaeth dros nifer o flynyddoedd erbyn hyn i'r model ymddiriedolaeth tir cymunedol yng Nghymru, a bu llawer o enghreifftiau da iawn, ond cymharol fach, yn enwedig mewn cymunedau gwledig, ond mewn trefi hefyd erbyn hyn. Ond os edrychwch chi, er enghraifft, ar fodel ymddiriedolaeth tir cymunedol Burlington yn Vermont - rwy'n credu bod gŵr penodol o'r enw Bernie Sanders yn rhywbeth i'w wneud â'i sefydlu ym 1983 - mae ganddi bellach o fewn yr ymddiriedolaeth tir cymunedol honno dros 2,000 o dai a gwarchodaeth o fannau agored hefyd sy'n mynd gydag ef. Mae'n fodel dielw, pobl leol sydd yn berchen arno ac mae'n darparu cartrefi fforddiadwy i'w prynu, nid i'w rhentu'n unig, ac maen nhw'n rhannu'r asedau pan fyddant yn cael eu rhyddhau, ond mae'n arafu'r cynnydd. Nawr, roeddwn i'n meddwl tybed, gydag awdurdodau lleol, gyda'r consortia rhanbarthol sydd gennym ni, gyda'r cytundebau dinas ac yn y blaen, a yw e'n - ? A fyddai'n mentro meddwl bod lle yma ar gyfer rhywfaint o feddwl creadigol, yn y cynlluniau tai fforddiadwy mawr sydd gennym ni, ar sut y gall ymddiriedolaethau tir cymunedol lenwi rhywfaint o'r bwlch hwnnw?
English: Yes, I do, and the advantage of a community land trust, of course, is that the land is owned communally or by a trust. The houses are leased from that trust, and so there is a limit as to how much those houses can be sold for. People can make a little money from houses that they sell, but the prices are kept low enough to be affordable - so, a hugely important model that we want to promote. How are we doing this? Well, for example, in the last Government we provided nearly £2 million of capital funding to support the development of three co-operative housing pilot projects in Cardiff, in Newport and in Carmarthen - 87 new homes. We want to see more co-operative housing, including the CLT model, and we would very much welcome more proposals from local authorities and housing associations as to how they can be delivered.
Welsh: Byddwn, mi fyddwn, a mantais ymddiriedolaeth tir cymunedol, wrth gwrs, yw bod y tir yn eiddo cymunedol neu i ymddiriedolaeth. Mae'r tai yn cael eu prydlesu gan yr ymddiriedolaeth honno, ac felly mae yna gyfyngiad o ran y pris y gellir gwerthu'r tai hynny amdano. Gall pobl wneud ychydig o arian o'r tai y maen nhw'n eu gwerthu, ond mae'r prisiau'n cael eu cadw'n ddigon isel i fod yn fforddiadwy - felly, model hynod bwysig yr ydym ni eisiau ei hyrwyddo. Sut ydym ni'n gwneud hyn? Wel, er enghraifft, yn y Llywodraeth ddiwethaf, darparwyd bron i £2 filiwn o gyllid cyfalaf gennym i gefnogi datblygiad tri phrosiect arbrofol tai cydweithredol yng Nghaerdydd, yng Nghasnewydd ac yng Nghaerfyrddin - 87 o gartrefi newydd. Rydym ni eisiau gweld mwy o dai cydweithredol, gan gynnwys y model CLT, a byddem yn sicr yn croesawu mwy o gynigion gan awdurdodau lleol a chymdeithasau tai o ran sut y gellir eu darparu.
English: They're set out in 'Prosperity for All', and the Cabinet Secretary will publish an economic action plan later this year that will support delivery of the strategy.
Welsh: Maen nhw wedi eu nodi yn 'Ffyniant i Bawb', a bydd Ysgrifennydd y Cabinet yn cyhoeddi cynllun gweithredu economaidd yn ddiweddarach eleni a fydd yn cefnogi darpariaeth y strategaeth.